**Usmernenie pre hodnotenie dizertačnej práce oponentom**

V závere oponentského posudku sa každý oponent jednoznačne vyjadrí, či prácu odporúča alebo neodporúča na obhajobu a či na základe výsledku obhajoby predloženej dizertačnej práce navrhuje alebo nenavrhuje udelenie akademického titulu „doktor“ („philosophiae doctor“, v skratke „PhD.“). Ak oponent navrhuje udelenie akademického titulu „PhD.“, tak hodnotí dizertačnú prácu klasifikačným stupňom v rozmedzí od A – výborne po E – dostatočne podľa Študijného poriadku EU v Bratislave. V prípade ak nenavrhuje udelenie akademického titulu „PhD.“, hodnotí dizertačnú prácu klasifikačným stupňom FX. Interný oponent vloží hodnotenie dizertačnej práce klasifikačným stupňom do AIS. V prípade externého oponenta vloženie jeho hodnotenia do AIS zabezpečí OVaDŠ.